मालदा में हो चुकी घटना के बाद बिहार के पूर्णिया में प्रदर्शन की इजाजत प्रशासन की सोच पर सवाल खड़े करती है. दूसरी ओर हिंसा जैसी स्थिति पर नियंत्रण पाने की तैयारियों में कमी को भी साफ तौर पर दर्शाती है. पर कार्यवाही को हर उस बिंदु से छू कर गुजरना होगा जो इस हिंसा की वजह बना. फिर उसमें क्या नेता और क्या कार्यकारी अध्यक्ष. इन सबके इतर हत्या का ऐलान करने वालों पर भी सख्त से सख्त कदम उठाने होंगे. ताकि सांप्रदायिकता जैसे अल्फाज को अस्तित्व से खत्म कर सामंजस्य के खुले आसमान में सभी गलबहियां करते हुए कह सकें कि ये है भारत और हमारा धर्म भी हमारा देश है क्योंकि हम सब एक हैं. जिसमें समाज, सरकार को आगे आकर हिस्सेदारी दिखानी होगी. तब हम, आप और हम सभी इंसानियत को बेहतर तरीके से समझ पाएंगे. जरूरी है, पहल कीजिए. साथ ही भड़काने और उकसाने वालों की बातों से खुद को बचाते हुए, लोगों को समझाते हुए कानून का सहारा लीजिए ताकि फिर कभी मालदा सरीखे हिंसा न हो, पूर्णिया की तर्ज पर दहशत न पसरे.